CELEX: 52017PC0297
Language: bg
Date: 2017-06-09
Title: Предложение за РЕШЕНИЕ НА СЪВЕТА за изменение на Решение № 189/2014/ЕС на Съвета за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион, и за отмяна на Решение 2007/659/ЕО

ЕВРОПЕЙСКА КОМИСИЯ
            Брюксел, 9.6.2017
            COM(2017) 297 final
            2017/0127(CNS)
            Предложение за
            РЕШЕНИЕ НА СЪВЕТА
            за изменение на Решение № 189/2014/ЕС на Съвета за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион, и за отмяна на Решение 2007/659/ЕО
            
               
         
         
            
               ОБЯСНИТЕЛЕН МЕМОРАНДУМ
            
            
               От 1923 г. традиционният ром, произвеждан в най-отдалечените региони на Франция, е предмет на специфичен режим на облагане с акциз на пазара на континентална Франция. Това отразява дългосрочна стратегия за данъчна помощ, която се основава на констатацията, че освен през годините, в които по изключение растежът е силен, световният пазар на ром расте със стабилни темпове (+/- 3,2 %), както и на съобразяването на количествата, които се ползват с този специфичен режим на облагане с акциз, с процента на този растеж, за да се гарантира дългосрочната конкурентоспособност на сектора на захарната тръстика, захарта и рома в най-отдалечените региони на Франция. След създаването на вътрешния пазар и хармонизирането на акцизите в Европа този специфичен режим на облагане с акциз е продължен със съгласието на Европейския съюз.  Системата, която е в сила понастоящем и с която се разрешава това продължаване, е въведена с Решение № 2002/166/ЕО от 18 февруари 2002 г. за разрешаване на Франция да разшири прилагането на намалена акцизна ставка върху „традиционния“ ром, произвеждан във френските отвъдморски департаменти
                  1
               , за да се вземе предвид преразглеждането на общата организация на пазарите в сектора на захарта през 2001 г. и премахването на митническите преференции за спиртните напитки през 2003 г. В Решение № 2002/166/ЕО се установява също така, че общностните и националните мерки, които вече са приети в полза на повишаването на конкурентоспособността на сектора на захарната тръстика, захарта и рома в най-отдалечените региони на Франция, не винаги са достатъчни сами по себе си, за да се постигне равнището на конкурентоспособност, позволяващо на Франция да адаптира данъчното облагане на традиционния ром, произвеждан във френските отвъдморски департаменти. 
            
            
            
               С Решение № 2002/166/ЕО приложението на намалената акцизна ставка се ограничава до годишна квота от 90 000 хектолитра чист алкохол, което съответства на традиционните търговски потоци, регистрирани през последните години преди приемането на решението, без да се взема под внимание процент на растеж. Авторите на Решение № 2002/166/ЕО са били уверени, че за да се създаде среда на правна сигурност за икономическите участници в сектора на захарната тръстика, захарта и рома и с оглед продължителността на периода на амортизация на машините и съоръженията, е достатъчна фиксирана годишна квота от 90 000 хектолитра, приложима за седемгодишен период от 1 януари 2003 г. до 31 декември 2009 г.
            
            
            
               Всъщност Съветът вече е изменил Решение № 2002/166/ЕО с Решение № 2007/659/ЕО
                  2
                от 9 октомври 2007 г.; в това решение той въвежда с обратна сила годишна квота от 108 000 хектолитра чист алкохол, приложима от 1 януари 2007 г. до 31 декември 2012 г. В Решение № 2007/659/ЕО се установява също така (съображение 9), че секторът на рома от отвъдморските департаменти се е запазил единствено благодарение на пазара на континентална Франция, където той се ползва от специфичен режим на облагане, който му позволява частично да компенсира високата си производствена себестойност.
            
            
            
               С Решение № 896/2011/ЕС
                  3
                на Съвета от 19 декември 2011 г. се изменя Решение № 2007/659/ЕО, като периодът за прилагане на квотата от 108 000 хектолитра се съкращава с две години, т.е. до 31 декември 2010 г., и за периода от 1 януари 2011 г. до 31 декември 2013 г. се въвежда годишна квота от 120 000 хектолитра чист алкохол. 
            
            
               В Решение № 896/2011/ЕС на Съвета от 19 декември 2011 г. (съображение 5) Съветът счита, че квотата, която може да се ползва с акцизна ставка, по-ниска от пълната ставка, трябва да дава възможност за процент на годишен растеж от 3,2 % и 4,3 % за определени години със силен растеж. Разбира се, това не представлява решение, което предполага бъдещо правно задължение на Съвета и Комисията. Въпреки това е неизбежна констатацията, че от повече от 25 години насам тези проценти на растеж представляват най-стабилните и най-близките до икономическата действителност стопански показатели:
            
            
               „... тъй като конкурентоспособността на „традиционния“ ром от отвъдморските департаменти на пазара на континентална Франция трябва да бъде подкрепена, с цел да се запази секторът на захарна тръстика, захар и ром в тези департаменти, трябва да бъде преразгледано количеството „традиционен“ ром с произход от отвъдморските департаменти, което може да се ползва от намалена акцизна ставка при пускане на този пазар. Следователно установената с Решение № 2007/659/ЕО годишна квота от 108 000 хектолитра чист алкохол следва да бъде увеличена на 120 000 хектолитра чист алкохол, включително квотата за 2011 г., за да се осигури последователност, имайки предвид прогнозираното увеличение за въпросната година. Това увеличение ще позволи да се покрие годишно увеличение с 4,3 % на количествата ром, пуснати на пазара, т.е. малко повече от наблюдаваното увеличение с 3,2 % за периода 2007—2010 г.“
            
            
               С Решение № 189/2014/ЕС
                  4
                се отменя и заменя Решение № 896/2011/ЕС, като се поставя горна граница на годишната квота от 120 000 хектолитра чист алкохол за периода от 1 януари 2010 г. до 31 декември 2020 г. Определената с Решение № 189/2014/ЕС квота не отразява напълно процентите на растеж, предвидени в Решение № 896/2011/ЕС. Освен това фиксирането на квотата на годишно равнище от 120 000 хектолитра чист алкохол за дълъг период от десет години е довело до нарастване на разликата между предвидените през 2011 г. от Съвета проценти на растеж и наличните квоти.
            
            
            
                     
                        Година
                     
                  
                  
                     
                        Предвиден процент на растеж
                     
                  
                  
                     
                        Нужда в края на годината според предвидения процент (хектолитри чист алкохол)
                     
                  
                  
                     
                        Налична квота (хектолитри чист алкохол)
                     
                  
                  
                     
                        Решение на ЕО/ЕС
                     
                  
               
                     
                        2002 г.
                     
                  
                  
                     
                        0 %
                     
                  
                  
                     
                        90 000
                     
                  
                  
                     
                  
                  
                     
                        2002/166
                     
                  
               
                     
                        2003 г.
                     
                  
                  
                     
                        3,2 %
                     
                  
                  
                     
                        92 880
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2004 г.
                     
                  
                  
                     
                        3,2 %
                     
                  
                  
                     
                        95 852
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2005 г.
                     
                  
                  
                     
                        3,2 %
                     
                  
                  
                     
                        98 919
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2006 г.
                     
                  
                  
                     
                        3,2 %
                     
                  
                  
                     
                        102 084
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2007 г.
                     
                  
                  
                     
                        3,2 %
                     
                  
                  
                     
                        105 351
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2008 г.
                     
                  
                  
                     
                        3,2 %
                     
                  
                  
                     
                        108 722
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2009 г.
                     
                  
                  
                     
                        3,2 %
                     
                  
                  
                     
                        112 201
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2010 г.
                     
                  
                  
                     
                        3,2 %
                     
                  
                  
                     
                        117 025
                     
                  
                  
                     
                        108 000
                     
                     
                        108 000
                     
                  
                  
                     
                        2007/659
                     
                     
                        2011/896
                     
                  
               
                     
                        2011 г.
                     
                  
                  
                     
                        4,3 %
                     
                  
                  
                     
                        122 057
                     
                  
                  
                     
                        108 000
                     
                     
                        120 000
                     
                  
                  
                     
                        2007/659
                     
                     
                        2011/896
                     
                  
               
                     
                        2012 г.
                     
                  
                  
                     
                        4,3 %
                     
                  
                  
                     
                        127 306
                     
                  
                  
                     
                        108 000
                     
                     
                        120 000
                     
                     
                        120 000
                     
                  
                  
                     
                        2007/659
                     
                     
                        2011/896
                     
                     
                        189/2014
                     
                  
               
                     
                        2013 г.
                     
                  
                  
                     
                        4,3 %
                     
                  
                  
                     
                        131 379
                     
                  
                  
                     
                        120 000
                     
                     
                        120 000
                     
                  
                  
                     
                        2011/896
                     
                     
                        189/2014
                     
                  
               
                     
                        2014 г.
                     
                  
                  
                     
                        3,2 %
                     
                  
                  
                     
                        135 583
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2015 г.
                     
                  
                  
                     
                        3,2 %
                     
                  
                  
                     
                        139 922
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2016 г.
                     
                  
                  
                     
                        3,2 %
                     
                  
                  
                     
                        144 400
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2017 г.
                     
                  
                  
                     
                        3,2 %
                     
                  
                  
                     
                        149 020
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2018 г.
                     
                  
                  
                     
                        3,2 %
                     
                  
                  
                     
                        153 789
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2019 г.
                     
                  
                  
                     
                        3,2 %
                     
                  
                  
                     
                        158 710
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2020 г.
                     
                  
                  
                     
                        3,2 %
                     
                  
                  
                     
                        163 789
                     
                  
                  
                     
                        120 000
                     
                  
                  
                     
                        189/2014
                     
                  
               
               Резултатът е, че производителите на традиционен ром не са могли да се ползват с достатъчен достъп до пазара на континентална Франция. Предвидените проценти на растеж са позволявали квота от 144 400 хектолитра чист алкохол в края на 2016 г., но квотата е била ограничена на 120 000 хектолитра чист алкохол. Поради тази причина увеличаването с обратна сила на квотата за 2016 г. на 144 000 хектолитра чист алкохол е наваксване, което има за цел да синхронизира квотата с вече предвидените от Съвета проценти на растеж.
            
            
               Неотложният характер на увеличаването е явен: квотата от 120 000 хектолитра чист алкохол за 2016 г. е била изчерпана преди края на посочената година и без увеличаване на тази квота с обратна сила от 1 януари 2016 г. вредите за производителите биха били значителни и вероятно непоправими. Отношенията между производителите на ром и големите вериги за търговия на дребно във Франция са регламентирани с годишни договори, които предвиждат ангажимент относно доставяните количества, покупната цена и евентуални отстъпки и промоции. Изчерпването на квотата предизвиква последващо увеличаване на данъчното облагане на количествата, които я надвишават, като производителите не могат да предвидят в началото на годината, когато се подписват договорите, нито вероятността от превишаване, нито неговия размер. Тъй като покупната цена се определя в началото на годината въз основа на намалената данъчна ставка, увеличаването на данъчното облагане, предизвикано от превишаването на квотата преди края на годината, представлява риск, който производителите на ром трябва да поемат. Този риск се превърна в действителност през 2016 г. Без увеличаване с обратна сила на квотата производителите на ром биха понесли значителни загуби за количествата, които я превишават.
            
            
               Освен това ако квотата не бъде увеличена, позицията на производителите на ром от най-отдалечените региони на Франция би отслабнала в търговските им стратегии за 2017 г.: при невъзможност да се прогнозира датата, на която ще бъде изчерпана квотата за 2017 г., те би трябвало да откажат да предлагат рома си през месеците на промоции в края на годината.
            
            
               Неотложният характер на увеличаването се подчертава от икономическия контекст: износът към Европейския съюз на традиционен ром с произход от Гваделупа, Френска Гвиана, Мартиника и Реюнион е намалял. В периода 2005—2011 г. износът към Европейския съюз на традиционен ром с произход от тези региони се е увеличил от 155 559 хектолитра чист алкохол през 2005 г. на 205 482 хектолитра чист алкохол през 2011 г. От 2012 г. насам този износ е намалял значително: 189 928 хектолитра чист алкохол през 2012 г., след което леко подобрение през 2013 г. (190 382 хектолитра чист алкохол), намаляване през 2014 г. (179 755 хектолитра чист алкохол), следвано от леко подобрение през 2015 г. (180 482 хектолитра чист алкохол). 
            
            
               Това значително намаляване се обяснява до голяма степен със спада на износа към Европейския съюз на традиционен ром с произход от Реюнион, който е най-големият производител на този продукт сред най-отдалечените региони. В периода 2005—2011 г. износът на традиционен ром с произход от Реюнион се е увеличил от 60 092 хектолитра чист алкохол през 2005 г. на 87 314 хектолитра чист алкохол през 2011 г. От 2012 г. насам този износ е намалял силно, като през 2012 г. е бил 69 491 хектолитра чист алкохол, след това е било налице леко подобрение през 2013 г. (74 702 хектолитра чист алкохол), след което количествата са били съответно 63 240 хектолитра чист алкохол през 2014 г. и 58 890 хектолитра чист алкохол през 2015 г. 
            
            
               Намаляването на доставките на традиционен ром от тези най-отдалечени региони към континентална Европа се дължи до голяма степен на загубата им на пазарен дял на пазара на лекия ром в Германия в полза на производители от трети държави. През 2008 г. продажбите в Германия на лек ром с произход от горепосочените най-отдалечени региони са били 46 065 хектолитра чист алкохол. Тези продажби са били едва 22 885 хектолитра чист алкохол през 2014 г. и 17 091 хектолитра чист алкохол през 2015 г.
            
         
         
            
               На този етап не може да се изключи допускането, че разликата между квотите, съответстващи на предвидените от Комисията и от Съвета проценти на растеж, и действително разрешените квоти е оказала въздействие върху тези развития. Този анализ ще бъде направен в рамките на бъдещото преразглеждане на Решение № 189/2014/ЕС. 
            
            
               Следва също така да се отбележи, че потреблението във Франция на ром с произход от трети държави, в това число ром от АКТБ (Африка, Карибския и Тихоокеанския басейн), се е развило много по-добре от това на ром с произход от Гваделупа, Френска Гвиана, Мартиника и Реюнион. Всъщност общото потребление във Франция на ром с произход от трети държави e било 20 733 хектолитра чист алкохол през 2013 г., като се е увеличило на 22 679 хектолитра чист алкохол през 2014 г. и 26 147 хектолитра чист алкохол през 2015 г. За същия период пускането за консумация във Франция на традиционен ром, произведен в най-отдалечените региони, се е увеличило в по-малка степен: то е било 115 438 хектолитра чист алкохол през 2013 г. и се е увеличило на 119 066 хектолитра чист алкохол през 2014 г. и 120 000 хектолитра чист алкохол през 2015 г.
            
            
               В независим икономически анализ, проведен от службите на Комисията и завършен през юли 2016 г., се достига до заключението, че вносът във Франция на традиционен ром с произход от Гваделупа, Френска Гвиана, Мартиника и Реюнион представлява малка част от общата консумация на алкохол във Франция (между 1 и 2 %) и поради тази причина наличието на намалена акцизна ставка за рома не е в състояние да доведе до нарушаване на конкуренцията на пазара на ром във Франция. При тези условия е още по-малко вероятно този внос да оказва въздействие върху функционирането на единния пазар. 
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               
                  На 22 септември 2016 г. френските органи поискаха от Комисията да представи проект за техническа адаптация на Решение № 189/2014/ЕС на Съвета от 20 февруари 2014 г., с която годишната квота да бъде увеличена от 120 000 хектолитра чист алкохол на 144 000 хектолитра чист алкохол. Искането бе придружено от доклад, който обосновава тази адаптация.
               
            
            
               •Съгласуваност със съществуващите разпоредби в тази област на политиката
            
            
               
                  Настоящата инициатива съответства на приоритетите, определени в политическите предписания в член 349 от Договора от Лисабон. В тази разпоредба се признава, че структурното икономическо и социално състояние на най-отдалечените региони, сред които са и Гваделупа, Френска Гвиана, Мартиника и Реюнион, е утежнено поради тяхната отдалеченост, островния характер, малката площ, трудните релеф и климат, икономическата им зависимост от малък брой производства — фактори, чиято дълготрайност и съчетаване се отразяват тежко на тяхното развитие. Вследствие на това посоченият по-горе член 349 предвижда Съветът, по предложение на Комисията и след консултация с Европейския парламент, да приема специфични мерки, насочени, по-специално, към определянето на условията за прилагане на Договорите спрямо посочените региони, включително и на общите политики. Целта на увеличаването на квотата е да се създават и запазват работни места, икономически растеж и инвестиции в сектора на захарта от тръстика и рома. Това увеличаване задълбочава единния пазар и го прави по-достъпен за стопанските субекти, установени в посочените най-отдалечени региони, като компенсира недостатъците, произтичащи от географското и икономическото им положение.
               
               
                  В допълнение към коригирането на квотата Комисията ще трябва да се опира за целите на бъдещото третиране на квотите и тяхната обосновка на анализите, предоставени от Франция до 31 юли 2017 г. в рамките на междинното преразглеждане, предвидено в Решение № 189/2014/ЕС от 20 февруари 2014 г.
               
            
            
               •Съгласуваност с другите политики на Съюза
            
            
               
                  Съгласно член 349, трета алинея от Договора за функционирането на Европейския съюз (Договора от Лисабон) Съветът приема мерките, като взема предвид специфичните характерни особености и ограничения на най-отдалечените региони, без да уврежда целостта и съгласуваността на правния ред на Съюза, включително вътрешния пазар и общите политики. Решение № 189/2014/ЕС и параметрите, на които то се основава, са счетени за съгласувани с другите политики на Съюза. Увеличаването на квотата представлява адаптация с обратна сила и ограничен обхват, свързана с привеждането на квотата в съответствие с равнище, отговарящо на годишните проценти на растеж, които вече са предвидени от Съвета. Другите параметри в Решение № 189/2014/ЕС остават непроменени. При тези условия увеличаването на годишната квота от 120 000 хектолитра чист алкохол на 144 000 хектолитра чист алкохол не може да окаже въздействие върху съгласуваността на Решение № 189/2014/ЕС с другите политики на Съюза.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Член 349 от Договора от Лисабон — Договор за функционирането на Европейския съюз (ДФЕС)
               
            
            
                •Субсидиарност (при неизключителна компетентност)
            
            
               
                  Единствено Съветът разполага с правомощия да приема, въз основа на член 349 от ДФЕС, специфични мерки в полза на най-отдалечените региони с цел да адаптира прилагането на Договорите към тези региони, включително общите политики, поради наличието на постоянни неблагоприятни условия, които оказват въздействие върху икономическото и социалното положение на най-отдалечените региони.
               
               
                  Следователно предложението за решение на Съвета е в съответствие с принципа на субсидиарност.
               
            
            
               •Пропорционалност
            
            
               
                  Съгласно принципа на пропорционалност съдържанието и формата на дейността на Съюза не трябва да надхвърлят необходимото за постигане на целите на Договорите. Квотата от 144 000 хектолитра чист алкохол съответства на прогнозирания процент на растеж и на количеството, получено в резултат от прилагането на този процент за края на 2016 г. В правната рамка на Решение № 189/2014/ЕС единственият начин за постигане на увеличение на квотата от 1 януари 2016 г., така че да достигне равнище, отговарящо на процента на растеж 3,2 %, е изменение на съществуващото решение с обратна сила. Следователно нито съдържанието, нито формата на дейността превишават необходимото за постигане на целите на член 349 от ДФЕС.
               
            
            
               •Избор на инструмент
            
         
         
            
               
                  Вж. частта „Пропорционалност“.
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  1. От член 349, първа алинея от ДФЕС така, както се тълкува от Съда на Европейския съюз в решението му по съединени дела C–132/14—C–136/14, следва, че „специфичните мерки“, които той визира, се приемат, „[к]ато се има предвид структурното икономическо и социално състояние“ на крайно отдалечените региони, което „е утежнено“ поради известен брой фактори, „чиято дълготрайност и съчетаване се отразяват тежко на тяхното развитие“. В този смисъл посочените фактори са представени в член 349, първа алинея от ДФЕС като елементи, утежняващи структурното икономическо и социално състояние на крайно отдалечените региони, които Съветът трябва да вземе предвид при приемането на разглежданите специфични мерки съгласно член 349, трета алинея от ДФЕС (РЕШЕНИЕ НА СЪДА (голям състав) от 15 декември 2015 г. по съединени дела C–132/14—C–136/14, точки 67 и 68). При описаното по-горе тълкуване на Съда и поради причините, обяснени по-долу, Комисията счита, че единствената подходяща мярка е неотложното увеличаване с обратна сила на квотата, която може да се ползва с намалена акцизна ставка, от 120 000 хектолитра чист алкохол на 144 000 хектолитра чист алкохол:
               
               
                  — производителите на традиционен ром не са могли да се ползват с достатъчен достъп до пазара на континентална Франция. Предвидените проценти на растеж са отговаряли на квота от 144 400 хектолитра чист алкохол към края на 2016 г. Поради тази причина увеличаването с обратна сила на квотата за 2016 г. на 144 000 хектолитра чист алкохол представлява наваксване, което има за цел да приведе квотата в съответствие с вече предвиденото от Комисията и Съвета равнище;
               
               
                  — икономическата рамка е вече уточнена и определена от Комисията и Съвета; 
               
               
                  — бързото увеличаване с обратна сила е необходимо, за да се избегне непосредствена и вероятно непоправима вреда за производителите;
               
               
                  — данните на Евростат отразяват явно намаление на износа на произвеждания в тези най-отдалечени региони традиционен ром към Европейския съюз; 
               
               
                  — данните показват загуба на пазарен дял на този традиционен ром в други държави — членки на Европейския съюз, в полза на производители от трети държави;
               
               
                  — вносът на ром с произход от други трети държави, който се предлага за консумация в континентална Франция, се е развил много по-добре;
               
               
                  — другите параметри в Решение № 189/2014/ЕС са останали непроменени.
               
               
                  2. Става въпрос за мярка за коригиране спрямо ограничените икономически последици, която не оправдава понастоящем разходите, които биха били породени от евентуална „оценка на въздействието“. В настоящия случай увеличаването на квотата с обратна сила от 1 януари 2016 г. е единственият вариант за гарантиране, че „традиционният ром“ от тези най-отдалечени региони ще остане конкурентоспособен на пазара на Съюза. 
               
               
                  Освен това в независимо икономическо проучване, проведено от службите на Комисията и завършено през юли 2016 г.
                     5
                   с цел да се оцени дали Директива 92/83/ЕИО все още е подходяща за преследваната с нея цел, се достига до заключението, че вносът във Франция на традиционен ром с произход от Гваделупа, Френска Гвиана, Мартиника и Реюнион представлява малка част от общата консумация на алкохол във Франция и поради тази причина наличието на намалена акцизна ставка не е в състояние да доведе до нарушаване на конкуренцията на пазара на ром във Франция. При тези условия е още по-малко вероятно този внос да оказва въздействие върху функционирането на единния пазар.
               
               
                  Тези заключения са публикувани и е проведена консултация с всички заинтересовани страни. Въпреки че това проучване не е било насочено специално към увеличаването на квотата на традиционния ром с произход от Гваделупа, Френска Гвиана, Мартиника и Реюнион, който може да се ползва с намалена акцизна ставка в континентална Франция, Комисията установява, че в нито един от над 750-те отговора, получени и проверени в рамките на тази консултация, не са приведени доводи или друга информация, които да заслужават допълнителен анализ
                     6
                  . 
               
            
            
               •Консултация със заинтересованите страни
            
            
               
                  Вж. точката по-горе.
               
               
                  В допълнение към незабавното коригиране на квотата Комисията ще трябва да се опре на анализите, предоставени от Франция до 31 юли 2017 г. в рамките на междинното преразглеждане, предвидено в Решение № 189/2014/ЕС от 20 февруари 2014 г. В рамките на това преразглеждане ще се проведе нова консултация с всички заинтересовани страни.
               
            
            
               •Събиране и използване на експертни становища
            
            
               
                  Вж. по-горе в точка „Последващи оценки/проверки за пригодност на действащото законодателство“.
               
            
            
               •Регулаторна пригодност и опростяване
            
         
         
            
               
                  не е приложимо.
               
            
            
               •Основни права
            
            
               
                  не е приложимо.
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Няма отражение върху бюджета.
               
            
            
               2017/0127 (CNS)
            
            
               Предложение за
            
            
               РЕШЕНИЕ НА СЪВЕТА
            
            
               за изменение на Решение № 189/2014/ЕС на Съвета за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион, и за отмяна на Решение 2007/659/ЕО
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 349 от него,
            
            
               като взе предвид предложението на Европейската комисия,
            
            
               след предаване на проекта на законодателния акт на националните парламенти, 
            
            
               като взе предвид становището на Европейския парламент
                  7
               , 
            
            
               като взе предвид становището на Европейския икономически и социален комитет
                  8
               , 
            
            
               като взе предвид становището на Комитета на регионите
                  9
               , 
            
            
               в съответствие със специална законодателна процедура, 
            
            
               като има предвид, че:
            
            
               (1)По силата на член 1 от Решение № 189/2014/ЕС на Съвета
                  10
                на Франция се разрешава да разшири по отношение на „традиционния“ ром, произвеждан в Гваделупа, Френска Гвиана, Мартиника и Реюнион, прилагането в своята континентална част на акцизна ставка, по-ниска от пълната ставка върху алкохола, определена съгласно член 3 от Директива 92/84/ЕИО на Съвета
                  11
               , и да прилага ставка на налога, наречен „cotisation sur les boissons alcooliques“ (VSS), по-ниска от пълната ставка, приложима в съответствие с националното законодателство на Франция.
            
            
               (2)Съгласно член 3 от горепосоченото решение намалените ставки на акциза и VSS, приложими към този „традиционен“ ром, се ограничават до годишна квота от 120 000 хектолитра чист алкохол.
            
         
         
            
               (3)На 22 септември 2016 г. френските органи поискаха от Комисията да представи проект за техническа адаптация, с която годишната квота да бъде увеличена от 120 000 хектолитра чист алкохол на 144 000 хектолитра чист алкохол. Искането е придружено от доклад, съдържащ обобщената информация, която обосновава тази адаптация. Производителите на традиционен ром не са могли да се ползват с достатъчен достъп до пазара на континентална Франция през 2016 г. Предвидените проценти на растеж са налагали квота от 144 400 хектолитра чист алкохол и този обем е бил достигнат в края на 2016 г. Следователно годишната квота от 120 000 хектолитра чист алкохол следва да се увеличи на 144 000 хектолитра чист алкохол. Мерките, които се разрешават с Решение № 189/2014/ЕС на Съвета, ще бъдат предмет на анализ и по-задълбочено преразглеждане на цялата система. В този анализ ще се вземе предвид докладът на Франция, предвиден в член 4 от Решение № 189/2014/ЕС.
            
            
               (4)Квотата от 120 000 хектолитра чист алкохол за 2016 г. е била изчерпана преди края на посочената година и без увеличаване на тази квота с обратна сила от 1 януари 2016 г. вредите за производителите биха били значителни и вероятно непоправими. Отношенията между производителите на ром и големите вериги за търговия на дребно във Франция са регламентирани с годишни договори, които предвиждат ангажимент относно доставяните количества, покупната цена и евентуални отстъпки и промоции. Изчерпването на квотата е предизвикало непредвидимо последващо увеличаване на данъчното облагане на количествата, които я надвишават, като производителите не са могли да предвидят в началото на годината, когато се подписват договорите, нито вероятността от превишаване, нито неговия размер. Без увеличаване с обратна сила на квотата производителите на ром биха понесли значителни загуби за количествата, които я превишават. Следователно е необходимо да се разреши увеличаването на квотата с обратна сила от 1 януари 2016 г.
            
            
               (5)Другите параметри в Решение № 189/2014/ЕС са останали непроменени и в независим икономически анализ, проведен от службите на Комисията и завършен през юли 2016 г., се потвърждава, че вносът във Франция на традиционен ром с произход от Гваделупа, Френска Гвиана, Мартиника и Реюнион представлява малка част от общата консумация на алкохол във Франция. Поради тази причина наличието на намалена акцизна ставка не е в състояние да доведе до нарушаване на конкуренцията нито на пазара на ром във Франция, нито на единния пазар.
            
            
               (6)Настоящото решение не засяга възможното прилагане на членове 107 и 108 от ДФЕС.
            
            
               (7)Поради това Решение № 189/2014/ЕС следва да бъде съответно изменено,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               1. В член 3 от Решение № 189/2014/ЕС параграф 1 се заменя със следния текст: 
            
            
               „1.  Посочените в член 1 намалени ставки на акциза и VSS, приложими към произведения ром, описан в член 2, се ограничават до годишна квота от 120 000 хектолитра чист алкохол за периода до 31 декември 2015 г. За периода от 1 януари 2016 г. до 31 декември 2020 г. те се ограничават до годишна квота от 144 000 хектолитра чист алкохол.“
            
            
               Член 2
            
            
               Настоящото решение влиза в сила в деня след деня на публикуването му в Официален вестник на Европейския съюз.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  Решение на Съвета (2002/166/ЕО) от 18 февруари 2002 г. за разрешаване на Франция да разшири прилагането на намалена акцизна ставка върху „традиционния“ ром, произвеждан във френските отвъдморски департаменти, ОВ L [55], [26.2.2002 г.], стр. [33].
               
               
                  
                     (2)
                  Решение на Съвета (2007/659/ЕО) от 9 октомври 2007 г. за разрешаване на Франция да прилага намалена акцизна ставка върху „традиционния“ ром, произвеждан в нейните отвъдморски департаменти, и за отмяна на Решение 2002/166/ЕО, ОВ L [270], [13.10.2007 г.], стр. [12].
               
               
                  
                     (3)
                  Решение № 896/2011/ЕС на Съвета от 19 декември 2011 г. за изменение на Решение 2007/659/ЕО по отношение на срока на прилагането му, както и по отношение на годишната квота с намалена акцизна ставка, ОВ L [345], [29.12.2011 г.], стр. [18].
               
               
                  
                     (4)
                  Решение № 189/2014/ЕС на Съвета от 20 февруари 2014 г. за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион, и за отмяна на Решение 2007/659/ЕО, ОВ L [59], [28.2.2014 г.], стр. [1].
               
               
                  
                     (5)
                  Стр. 28 от доклада и приложение 7, стр. 17—20
                  
                     https://circabc.europa.eu/sd/a/3e197d56-02d3-4efd-b056-5b7d53b8e196/Evaluation%20of%20Council%20Directive%2092-83-EEC%20on%20the%20harmonisation%20of%20the%20structures%20of%20excise%20duties%20on%20alcohol%20and%20alcoholic%20beverages.pdf
                  
               
               
                  
                     (6)
                  
                  
                     https://circabc.europa.eu/sd/a/c1011602-0d01-4d97-9ce1-56a23fa57929/Appendix%209a%20-%20Open%20public%20consultation%20summary%20report.pdf
                  
               
               
                  
                     (7)
                  ОВ C , [… г.], стр. .
               
               
                  
                     (8)
                  Решение № 189/2014/ЕС на Съвета от 20 февруари 2014 г. за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион, и за отмяна на Решение 2007/659/ЕО (ОВ L 59, 28.2.2014 г., стр. 1).
               
               
                  
                     (9)
                  Директива 92/84/ЕИО на Съвета от 19 октомври 1992 г. относно сближаването на акцизните ставки на алкохола и алкохолните напитки (ОВ L 316, 31.10.1992 г., стр. 29).